1950 m. LTSR rajonų reforma

1950 m. LTSR rajonų reforma buvo įvykdyta 1950 m. birželio 20 d., vietoje apskričių sudarant rajonus. Atlikus reformą sudaryti 87 rajonai su 2738 apylinkėmis. 5 stambiausiems miestams (Vilnius, Kaunas, Klaipėda, Šiauliai, Panevėžys) suteiktos srities pavaldumo miestų teisės. Rajonų struktūra išliko neilgai, kadangi per tolesnius 15 metų buvo atlikta 1955–1965 m. LTSR rajonų reforma, po kurios liko 44 rajonai, gyvavę iki pat sovietmečio pabaigos.

Reforma

1950 m. sausio 1 d. Lietuvos TSR buvo 5 respublikinio pavaldumo miestai, 49 apskričių pavaldumo miestai, 8 miesto tipo gyvenvietės ir 2774 apylinkės. 1950 m. birželio 20 d. atlikta administracinė reforma. Visos apskritys ir valsčiai panaikinti, dėl to:

 įkurtos 4 sritys ir joms pavaldūs 87 rajonai:
 Kauno sritis (15 016 km²): Alytaus rajonas, Ariogalos rajonas, Jiezno rajonas, Jonavos rajonas, Jurbarko rajonas, Kaišiadorių rajonas, Kalvarijos rajonas, Kazlų Rūdos rajonas, Kėdainių rajonas, Kybartų rajonas, Lazdijų rajonas, Marijampolės rajonas, Naumiesčio rajonas, Panemunės rajonas, Prienų rajonas, Raseinių rajonas, Simno rajonas, Šakių rajonas, Veisiejų rajonas, Vilijampolės rajonas, Vilkaviškio rajonas, Vilkijos rajonas, Žiežmarių rajonas
 Klaipėdos sritis (12 387 km²): Klaipėdos rajonas, Kretingos rajonas, Mažeikių rajonas, Pagėgių rajonas, Plungės rajonas, Priekulės rajonas, Rietavo rajonas, Salantų rajonas, Sedos rajonas, Skaudvilės rajonas, Skuodo rajonas, Šilalės rajonas, Šilutės rajonas, Tauragės rajonas, Telšių rajonas, Varnių rajonas
 Šiaulių sritis (18 393 km²): Akmenės rajonas, Biržų rajonas, Dotnuvos rajonas, Joniškėlio rajonas, Joniškio rajonas, Kelmės rajonas, Kupiškio rajonas, Kuršėnų rajonas, Linkuvos rajonas, Obelių rajonas, Pakruojo rajonas, Pandėlio rajonas, Panevėžio rajonas, Pasvalio rajonas, Radviliškio rajonas, Ramygalos rajonas, Rokiškio rajonas, Šeduvos rajonas, Šiaulių rajonas, Tytuvėnų rajonas, Troškūnų rajonas, Užvenčio rajonas, Vabalninko rajonas, Žagarės rajonas
 Vilniaus sritis (19 228 km²): Anykščių rajonas, Daugų rajonas, Druskininkų rajonas, Dūkšto rajonas, Dusetų rajonas, Eišiškių rajonas, Ignalinos rajonas, Kovarsko rajonas, Molėtų rajonas, Naujosios Vilnios rajonas, Nemenčinės rajonas, Pabradės rajonas, Smėlių rajonas, Šalčininkų rajonas, Širvintų rajonas, Švenčionėlių rajonas, Švenčionių rajonas, Trakų rajonas, Ukmergės rajonas, Utenos rajonas, Varėnos rajonas, Vievio rajonas, Vilniaus rajonas, Zarasų rajonas;
 Vilnius, Kaunas, Klaipėda, Šiauliai ir Panevėžys iš respublikinio pavaldumo tapo srities pavaldumo miestais;
 apskrities pavaldumo miestai tapo rajono pavaldumo miestais: Alytus, Anykščiai, Biržai, Druskininkai, Dusetos, Eišiškės, Ignalina, Jonava, Joniškėlis, Joniškis, Jurbarkas, Kaišiadorys, Kalvarija, Kazlų Rūda, Kėdainiai, Kelmė, Kybartai, Kretinga, Kudirkos Naumiestis, Kupiškis, Kuršėnai, Lazdijai, Lentvaris, Linkuva, Marijampolė, Mažeikiai, Nauja Vilnia, Pabradė, Pagėgiai, Pakruojis, Palanga, Pasvalys, Plungė, Priekulė, Prienai, Radviliškis, Raseiniai, Rietavas, Rokiškis, Rusnė, Salantai, Seda, Skaudvilė, Skuodas, Smalininkai, Šakiai, Šeduva, Šilutė, Širvintos, Švenčionėliai, Švenčionys, Tauragė, Telšiai, Trakai, Ukmergė, Utena, Vabalninkas, Varėna, Varniai, Vievis, Vilkaviškis, Vilkija, Virbalis, Zarasai, Žagarė.

Dauguma rajonų centrų buvo miestai. Rajonų centrai, kurie 1950 m. vis dar neturėjo miesto teisių (buvo miesteliai) – Akmenė, Ariogala, Daugai, Dotnuva, Jieznas, Kovarskas, Molėtai, Nemenčinė, Obeliai, Pandėlys, Ramygala, Simnas, Šalčininkai, Šilalė, Tytuvėnai, Troškūnai, Užventis, Veisėjai, Žiežmariai.

Kauno sritis

Klaipėdos sritis

Šiaulių sritis

Vilniaus sritis

Šaltiniai

1950